**9. RAZVOJ USTAVNOSTI IN PARLAMENTARIZMA**

**Pričakovani dosežki/rezultati ⇨ kriteriji za samopreverjanje znanja**

**Pri učenju in preverjanju znanja si lahko pomagaš z obrazcem – semafor, ki ti omogoča samopreverjanje znanja o snovi Razvoj ustavnosti in parlamentarizma. Svoje znanje pa lahko še dodatno samopreveriš s pomočjo opisnih kriterijev.**

|  |  |  |  |  |
| --- | --- | --- | --- | --- |
| Pričakovani dosežki/rezultati, ki se nanašajo na znanje in razumevanje zgodovinskih dogodkov, pojavov, procesov, konceptov so, da: |  |  |  | Utemeljitev, pojasnilo, komentar ⇨ načrt učenja za naprej |
| Pojasnim besedo konstitucija in utemeljim njen pomen v državi. |  |  |  |  |
| Navedem slabosti francoskih ustav, ki so bile v veljavi po letu 1789. |  |  |  |  |
| Pojasnim pojem restavracija in imenujem francoskega vladarja po letu 1814 ter pojasnim vsebino ukrepov, ki jih je ta vladar sprejel, da bi se obdržal na oblasti. |  |  |  |  |
| Utemeljim pomembnost dogodkov v Franciji leta 1830 za nadaljnji razvoj. |  |  |  |  |
| Opišem glavno značilnost nemške ustave, pomen dvodomnosti in volilne pravice. |  |  |  |  |
| Opišem vlogo Göttingenskih sedem, pojasnim njihovo pripadnost družbenemu sloju in za kaj so se zavzemali. |  |  |  |  |

|  |  |  |  |  |
| --- | --- | --- | --- | --- |
| Pričakovani dosežki/rezultati, ki se nanašajo na razvijanje spretnosti in veščin so, da: |  |  |  | Utemeljitev, pojasnilo, komentar ⇨ načrt učenja za naprej |
| Ključne dogodke in pojave glede ustavnega in parlamentarnega razvoja 19. stoletja umestim v časovni trak. |  |  |  |  |
| Znam izbrati informacije in dokaze iz različnih besedil, slikovnega gradiva ter oblikovati odgovore, sklepe, mnenja in interpretacije na vprašanja z delovnega lista. |  |  |  |  |
| Napišem poročilo s predstavitvijo bratov Grimmi, v katerem predstavim njuno življenje, področje ustvarjanja in najbolj znana dela. |  |  |  |  |
| Z argumenti sodelujem v spletnem forumu (argumenti vsebujejo dokaze in primere iz virov). |  |  |  |  |
| Izkažem digitalne spretnosti uporabe IKT tehnologije: delo v forumu spletne učilnice ter vodenje eListovnika. |  |  |  |  |

|  |  |  |  |  |
| --- | --- | --- | --- | --- |
| Pričakovani dosežki/rezultati na področju razvijanja odnosov, ravnanja, naravnanosti in stališč so, da: |  |  |  | Utemeljitev, pojasnilo, komentar ⇨ načrt učenja za naprej |
| Izkažem dovzetnost za poglede na državo in družbo, kjer so spoštovane človekove pravice in svoboščine ter vlogo posameznih znanih osebnosti pri prizadevanjih za uveljavitev ustavnega in parlamentarnega življenja, kot garanta za demokratično in tolerantno družbo. |  |  |  |  |

**Ocenjevanje poročila**

|  |  |
| --- | --- |
| **Ocena** | **Opisni kriterij** |
| **Odlično** | Poročilo je prepričljivo, transparentno z ustrezno uporabo strokovne terminologije, dijak je pri pripravi poročila povsem samostojen in z lastnimi izvirnimi idejami opisuje, analizira, spoznava življenje dveh svetovno znanih umetnikov. Vključena so vsa pomembna zgodovinska dejstva in dokazi; zanimivi primeri v podporo argumentaciji; razlago dopolnjuje s podpornimi argumenti; dosledno je uporabljena ustrezna zgodovinska terminologija; predstavljena so dejstva, dokazi in s primeri podprta lastna stališča; dosledno je upoštevan zgodovinski kontekst. |
| **Prav dobro** | Poročilo je prepričljivo in povsem samostojno izvedeno, transparentnost pa je pomanjkljiva, saj dijak ne prikaže glavnih smernic iz življenja obeh umetnikov. Ne vključuje izvirnih primerov njunega ustvarjanja. Vključena so vsa pomembna zgodovinska dejstva in dokazi ter zanimivi primeri v podporo argumentaciji; razlage ne uspe podpreti z vsemi možnimi podpornimi argumenti; pri uporabi zgodovinske terminologije ni vedno dosleden; k tezi navaja tuja stališča. Poskusi predstaviti tudi lastna stališča; dosledno je upoštevan zgodovinski kontekst. |
| **Dobro** | Poročilo je ustrezno, ne opazimo primerov za doseganje transparentnosti, a je dijak pri pripravi poročila povsem samostojen. Izvirnih idej ni. Vključena je večina pomembnih zgodovinskih dejstev in dokazov tudi posamezni primeri v podporo argumentaciji;  razlage ne uspe podpreti z možnimi podpornimi argumenti; pri uporabi zgodovinske terminologije ni dosleden; k tezi skuša navajati tuja stališča;  meša sedanjost z obravnavanim zgodovinskim kontekstom. |
| **Zadostno** | Poročilo je skromno, dijak se moti, ne vključuje nazornih primerov ustvarjanja obeh umetnikov. Izvirnih idej ni. Vključenih je le del pomembnih zgodovinskih dejstev in dokazov ali pa manj pomembni; razlage ne dopolnjuje s podpornimi argumenti in slikovitimi primeri; meša sedanjost z obravnavanim zgodovinskim kontekstom. |

**Ocenjevanje znanja – splošno znanje zgodovine**

|  |  |
| --- | --- |
| **Ocena** | **Opisni kriterij** |
| **Odlično** | Pozna dejstva, pojme, dogodke, pojave in koncepte po učbeniku in dodatnih zg. virih,  na temelju virov sklepa o vzrokih in posledicah in jih samostojno razlaga in utemeljuje,  ločuje dejstva in mnenja in oblikuje samostojne zaključke,  na temelju podatkov z zemljevidov oblikuje samostojne zaključke,  pomen dogodkov in pojavov samostojno presoja in utemeljuje po svojih besedah,  je suveren pri delu v spletni učilnici in z e-listovnikom. |
| **Prav dobro** | Pozna dejstva, pojme, dogodke, pojave in koncepte po učbeniku in na temelju virov sklepa o vzrokih in posledicah ter jih samostojno razlaga in utemeljuje, ločuje dejstva in mnenja, pri čemer ni povsem zanesljiv, in oblikuje samostojne zaključke, na temelju podatkov iz zemljevida oblikuje samostojne zaključke. Pomen dogodkov in pojavov presoja in utemeljuje, a ima pri tem včasih nekoliko težav. Je suveren pri delu v spletni učilnici in z e-listovnikom. |
| **Dobro** | Pozna dejstva, pojme, dogodke, pojave in koncepte po učbeniku, na temelju virov sklepa o vzrokih in posledicah in jih samostojno razlaga in utemeljuje, pri čemer ni povsem zanesljiv, dejstva in mnenja ločuje s pomočjo učitelja in oblikuje zaključke, ki niso povsem logični in prepričljivi, delo z zemljevidom obvlada – zna brati podatke in jih oblikovati v samostojne zaključke. Pomen dogodkov in pojavov skuša presojati in utemeljevati. Je večinoma suveren pri delu v spletni učilnici in z e-listovnikom. |
| **Zadostno** | Dejstva, pojme, dogodke in pojave deloma prepozna, vzroke in posledice deloma prepozna, iz virov pa le, če so povsem razvidni – jih le prepiše, dejstva in mnenja ločuje le, če so povsem razvidna, z zemljevidov povzame le povsem razvidne podatke, pri oblikovanju zaključkov ni prepričljiv, zahaja pa tudi v protislovja. Je večinoma suveren pri delu v spletni učilnici in z e-listovnikom. |

**Samorefleksija in izboljšave nadaljnjega učenja (vprašanja so v pomoč pri razmišljanju o tvojem znanju in učenju):**

* Izpolni tretji stolpec v tabeli VŽN (kaj sem se naučil/-a, katere nove spretnosti in veščine sem spoznala, katere nove vrednote so mi postale pomembne).
* Kako znanje/izdelek dokazuje tvoj napredek?
* Ali z njim dokazuješ, da se trudiš za doseganje zastavljenih ciljev? Na kakšen način?
* Kako znanje/izdelek dokazuje, da razmišljaš/ravnaš drugače kot v preteklem obdobju?
* Kako so mi pri napredku pomagale izbrane učne strategije? Utemelji.
* Na znanje/izdelek sem ponosen/ponosna, ker …
* Ko sem se učil/-učila, sem spoznal/-a, da…
* Ko sem pripravljal/pripravljala ta izdelek, sem se naučil/naučila, da …
* Iz učenja/izdelka je razvidno, da sem v pripravo vložil/vložila veliko truda, ker …
* Znanje/izdelek dokazuje, da znam/razumem …
* Znanje/izdelek je pomembno, ker …
* Pri učenju sem še posebej ponosen/ponosna na…………….., zato, ker……………………..
* Kateri izdelek mi je posebej dobro uspel?
* Kaj bi lahko izboljšal/-a?
* Kaj sem pri učenju spoznal/-a o sebi in o svojem delu?
* Načrt za naprej (kako dalje prihodnjič).